
Jailed semi-inflated ballon technika procedúrális sikerességének vizsgálata stabil angina és akut coronaria szindróma esetén, ahol a culprit lézió coronaria bifurkációt érint.

Bevezetés:
Az akut coronaria szindróma (ACS) valamely formája potenciálisan életveszélyes állapot. A coronaria bifurkációk érintettsége még stabil angina esetén is az intervenció menetét komplexé teszi. Az aktív oldalágvédelem alkalmazása segíthet a rövid és hosszútávú mortalitás javításában.
Módszer:
Retrospektív vizsgálatunkban az úgynevezett „jailed-semi inflated ballon technika” (JSBT) procedurális sikerességét elemeztük. Adatainkat 2018-2021 közötti periódusban analizáltuk. Azon betegeket vontuk be, akiknél a coronaria bifurkáció kezelése vált szükségessé. Azon intervenciók eredményeit elemeztük, ahol az oldalág átmérője a 2,25 mmt elérte. Procedurális sikerességúgy értelmeztük ha a komplex szűkület minden ágát sikerült kezelni, illetve TIMI 3-as flow volt detektálható az intervenció zárásaként.
Eredmények:
A vizsgált periódusban 126 beteget figyeltünk meg, 88 férfit és 34 nőt. A beavatkozás sikeressége 99% volt. 29%-ban stabil angina, 34%-ban instabil angina, NSTEMI 19%, STEMI 14%-ban képeszte az intervenció indikációját. Az esetek 40%-ában true bifurkációt detektáltunk a diagnosztika során. Két stent implantációjára 10%-ban volt szükség. Recoronarographia 35%-ban történt. Kései kiterjesztett intervencióra 6,3%-ban volt szükség.
Konklúzió:
Eredményeink alapján kijelenthetjük, hogy amennyiben coronaria bifurkáció érintő intervencióra van szükség, a „jailed-semi inflated ballon technika” procedurális sikeraránya nagyon magas és az utánkövetés során is csekély mértékben van szükség a primer intervenció eredményének kiegészítésére.

